เด็กสวนนันฯ ย้ำ ไม่เอา ม.นอกระบบ
นศ.มหาวิทยาลัยราชภัฎสวนสุนันทา คัดค้านการนำมหาวิทยาลัยออกนอกระบบ ระบุการดำเนินการขาดความโปร่งใส ไม่เป็นธรรม รวมทั้งขาดการมีส่วนร่วมของประชาคมสวนสุนันทาเมื่อวันที่ 27 มิ.ย. เวลาประมาณ 13.00 น. สภานักศึกษามหาวิทยาลัยราชภัฎสวนสุนันทา พร้อมด้วยนักศึกษากว่า 300 คน รวมตัวกันบริเวณหน้าตึก 31 อาคารที่ใช้เป็นห้องประชุม เพื่อคัดค้านการนำมหาวิทยาลัยออกนอกระบบด้วยเหตุผลที่ว่า การดำเนินการนำมหาวิทยาลัยออกนอกระบบที่เกิดขึ้นขาดความโปร่งใสและเป็นธรรม รวมทั้งขาดการมีส่วนร่วมอย่างแท้จริงของประชาคมสวนสุนันทาโดย การชุมนุมของนักศึกษาจัดขึ้นบริเวณอาคาร 31 อาคารที่ใช้จัดประชุมสภาคณะกรรมการสภามหาวิทยาลัย เบื้องต้น นายยศอนันต์ โรจนาพันธุ์พัฒน์ ประธานสภานักศึกษา มร.สส. ได้ยื่นหนังสือเปิดผนึกต่อ นายกร ทัพรังสี นายกสภามหาวิทยาลัยฯ เพื่อคัดค้านการนำมหาวิทยาลัยออกนอกระบบ พร้อมส่งตัวแทนนักศึกษาเข้าร่วมสังเกตการณ์ในที่ประชุม ในวาระที่เกี่ยวข้องกับการนำมหาวิทยาลัยออกนอกระบบได้ จำนวนทั้งสิ้น 6 คน กลุ่มนักศึกษาที่เดินทางมารวมตัวกันทั้งหมด ได้รอส่งกำลังใจให้ตัวแทนนักศึกษาให้เข้าไปรับฟังการประชุมของสภา มหาวิทยาลัยเป็นเวลานานกว่า 4 ชั่วโมง แต่ก็ไม่เป็นผล เพราะกลุ่มตัวแทนนักศึกษา ก็ยังไม่สามารถเข้าไปร่วมการประชุมได้ โดยทางสภามหาวิทยาลัยอ้างว่า ยังไม่ถึงวาระการประชุมเรื่องดังกล่าว จนเวลาประมาณ 16.00 น. นักศึกษาได้ประกาศยุติการรมตัวและยกเลิกการรอเข้าสังเกตการณ์ในที่ประชุม โดยให้ความเห็นว่า ในเมื่อนักศึกษาได้รวมตัวมาเพื่อรอขอพบแล้ว แต่ทางผู้บริหารกลับบ่ายเบี่ยงไม่ยอมเปิดการเจรจา ทำให้นักศึกษาส่วนใหญ่รู้สึกว่าไม่เห็นความสำคัญและไม่ยอมรับฟังความคิดเห็น นักศึกษา โดยที่ผ่านมาก็เกิดลักษณะเช่นนี้มาตลอด เนื่องด้วยทางผู้บริหารได้กระทำการดำเนินนโยบายการนำมหาวิทยาลัยออกนอกระบบ โดยปราศจากการรับรู้ของนักศึกษา และบุคลากรในมหาวิทยาลัย มีการเร่งเสนอร่างพระราชบัญญัติการเป็นมหาวิทยาลัยในกำกับ ต่อสภามหาวิทยาลัยอย่างเร่งรีบ โดยไม่ผ่านการมีส่วรร่วมของคนในประชาคม ไม่มีการทำประชาพิจารณ์หรือการทำประชามติใด ๆ และเมื่อเวลา 16.30 นาฬิกา นักศึกษาทั้งหมดจึงได้แยกย้ายการรวมตัว โดยตลอดเวลากว่า 4 ชั่วโมงที่มีการเฝ้ารอเพื่อขอเข้าที่ประชุมของนักศึกษา ก็ได้มีนักศึกษาบางส่วนและอาจารย์บางท่าน ได้ขึ้นเวทีบริเวณหน้าตึก ประกาศเรื่องสถานการณ์ในมหาวิทยาลัยและบอกเล่าถึงลักษณะการเป็นมหาวิทยาลัย นอกระบบอยู่ตลอดเวลา รวมถึงมีการบอกเล่าถึงข้อสงสัยในการเร่งรีบออกร่างพระราชบัญญัติฯ และวิธีการที่ไม่ถูกต้องในการให้ความรู้แก่นักศึกษาการประชุม ของคณะกรรมการสภามหาวิทยาลัยดำเนินไปจนถึง 17.00 โดยจากการสอบถามกรรมการสภามหาวิทยาลัยถึงวาระที่เกี่ยวข้องกับการนำ มหาวิทยาลัยออกนอกระบบ พบว่ามีจะเลื่อนการพิจารณาลงมติการนำมหาวิทยาลัยออกนอกระบบออกไปอีก 1 เดือน เพื่อเปิดโอกาสให้นักศึกษาได้ตรวจสอบผลประชาพิจารณ์ โดยทางมหาวิทยาลัยอ้างว่ามีรายชื่อนักศึกษาที่เห็นด้วยกับการนำมหาวิทยาลัย ออกนอกระบบประมาณ 5000 รายชื่อในขณะที่ทางสภานักศึกษาได้ เตรียมยื่นเรื่องขอตรวจสอบรายชื่อดังกล่าว หลังได้รับทราบว่ารายชื่อที่ได้มาทั้งหมดนั้น มาจากความยินยอมในการเห็นชอบหรือไม่ โดยหากพบว่าเป็นการนำชื่อนักศึกษามาโดยการลงรายชื่อจากโครงการอื่น หรือไม่ได้แจ้งจุดประสงค์ในการขอรายชื่อแล้ว ทางสภานักศึกษาก็คงต้องทวงสิทธิให้กับนักศึกษา เพราะเท่ากับว่าทางมหาวิทยาลัยได้ละเมิดสิทธิมนุษชนที่นำรายชื่อของนักศึกษา มาใช้เพื่อจุดประสงค์แอบอ้าง
นศ.มหาวิทยาลัยราชภัฎสวนสุนันทา คัดค้านการนำมหาวิทยาลัยออกนอกระบบ ระบุการดำเนินการขาดความโปร่งใส ไม่เป็นธรรม รวมทั้งขาดการมีส่วนร่วมของประชาคมสวนสุนันทา เมื่อวันที่ 27 มิ.ย. เวลาประมาณ 13.00 น.
ม.นอกระบบ,มหาวิทยาลัยราชภัฎสวนสุนันทา